runetrust/blame-folketinget-dk huggingface dataset:
Bjarne Laustsen (S), 2007-02-01:
Jeg synes, det er dybt bekymrende, at Det Konservative Folkeparti ikke anerkender, at både Europarådet og et underudvalg i Europa-Parlamentet har sagt noget om de her ting.
Nuvel, man vurderer ikke det her med hensyn til, hvor alvorligt det er, og hvornår man skal gøre noget.
Det synes Det Konservative Folkeparti ikke er noget problem, det gør regeringen heller ikke, og så bakker man selvfølgelig op.
Men det at få en undersøgelse af nogle ting, som er kritisable, og som der bevislig er problemer i flere steder, synes man altså ikke er noget.
Jeg vil godt sige til det der med, at man prøver at kaste smuds på Socialdemokratiet, fordi vi er gået sammen med den øvrige opposition og de nordatlantiske mandater for at få det her undersøgt: Jeg kender ikke til, at Danmark, mens vi har haft regeringsmagten, udenrigsministerposten osv., har haft et dårligt omdømme, men jeg skal da lige love for, at Danmark siden invasionen i Irak har haft et meget, meget dårligt omdømme, fordi regeringen og Dansk Folkeparti sammen med Bush fandt på, at det var godt at angribe Irak.
Pia Christmas-Møller (KF), 2007-02-01:
Jeg forstod pointen i hr. Bjarne Laustsens spørgsmål.
Jeg takker selvfølgelig for de pæne ord og håber, at det herefter er gået op for Socialdemokratiet, at der ingen grund er til at betvivle hverken regeringens eller Det Konservative Folkepartis vilje og evne til at stå fast på menneskerettigheder, den generelle folkeret og andre internationale aftaler og forpligtelser lige så vel som national lovgivning.
Det siger sig selv.
Med hensyn til Socialdemokratiets håndtering af ikke kun det konkrete beslutningsforslag, men også udenrigspolitikken mere generelt er det selvfølgelig primært et anliggende for Socialdemokratiet, så længe man ikke får magt, som man har agt.
Men i det øjeblik Socialdemokratiet måtte få held til at skaffe sig et flertal, begynder vi andre jo at lide under det.
Det var jo ved at ske i 1980'erne, det skete sådan set med de mange fodnoter, og det var ved at gå helt galt i 1988.
Det er en dyb bekymring, vi har, for hvis man ser på det her beslutningsforslag, kan man se, at der jo intet grundlag er for det.
Derfor er det et problem, at man har ladet sig dirigere rundt af Enhedslisten.
Vi er vant til, at Enhedslisten stiller stribevis af både spørgsmål og forslag, som intet har på sig.
Det er vi dog ikke vant til metodisk og konsekvent fra Socialdemokratiets side, men det er ved at blive meget tiltagende fra Socialdemokratiets side, og det er det, der er bekymringen.
Bjarne Laustsen (S), 2007-02-01:
Jeg vil gerne rose den konservative ordfører, fru Pia Christmas-Møller, for på lange stræk i sin tale at mande sig op til at tale imod, at man bruger ulovlige midler, og at tale om menneskerettigheder osv.
Jeg tror såmænd, at fru Gitte Seeberg ville have haft svært ved at gøre det meget bedre.
Vi har noteret os de synspunkter, hun har i sagen, vedrørende de steder, hvor hun nu øver indflydelse i dag.
Nu sidder de i et andet parti i dag.
Er ordføreren ikke enig i det?
Pia Christmas-Møller (KF), 2007-02-01:
Det siger sig selv.
Mistanke af konkret karakter om tortur skal naturligvis forfølges, og de ansvarlige skal retsforfølges.
Det siger sig selv.
Men der er bare ikke den slags mistanker over for Danmark.
Det er det, beslutningsforslaget handler om.
Der kan jeg ikke gå ind og forholde mig til, hvad hvert enkelt land har gjort eller ikke gjort.
Jeg ved bare, at den danske regering konsekvent har været imødekommende over for at svare på de spørgsmål, som man har fået, og at man har svaret efter bedste evne.
Jeg har intet sted, hverfTTM050.fm Page 3743 Tuesday, May 29, 2007 1:23 PM ken i aviser, i andre medier eller på de indre linjer, hørt noget, der minder om, at Gitte Seeberg skulle være uenig i det.
Rune Lund (EL), 2007-02-01:
Det passer ikke.
Det danske Udenrigsministerium sendte ikke i tide oplysninger ned til Europarådets undersøgelse, så de oplysninger kom ikke med.
I Europa-Parlamentets undersøgelse mangler f.eks. alle landingerne i Grønland.
Det har jeg skrevet et brev til dem om.
Så det er faktisk årsagen til, at der ikke er nævnt flyvninger for Danmarks vedkommende i den rapport.
Men jeg fik ikke rigtig svar på det spørgsmål, jeg stillede om fru Pia Christmas-Møllers kommentar til det, som Gitte Seeberg siger.
Skal det forstås sådan, at også Gitte Seeberg er spændt for Enhedslistens vogn?
Pia Christmas-Møller (KF), 2007-02-01:
Min kommentar er ganske klart den, at Danmark ikke har noget i klemme her.
Vores regering har afleveret svar på de spørgsmål, man har fået.
Derfor har man i Europa hverken på det ene eller det andet niveau, i europarådsregi eller i Europa-Parlamentet eller i underudvalgene eller i komiteerne, mødt en mur af tavshed fra Danmarks side, og det her beslutningsforslag handler altså om forholdene i Danmark.
Rune Lund (EL), 2007-02-01:
Nu er Enhedslisten jo ikke de eneste i Europa, som mener, det kunne være en god idé med undersøgelse af CIA-flyenes aktiviteter.
Europarådet vedtog i juni sidste år, at der bør gennemføres undersøgelser, Europa-Parlamentet har lige gjort det i den her måned, og det er da også sådan, at en af fru Pia Christmas-Møllers egne partifæller synes, at det kunne være enormt godt at komme videre og dykke mere ned i, hvad der egentlig er foregået.
Hun siger: »Desværre er udvalget« – og det er det udvalg under Europa-Parlamentet, som arbejder med det her – »blevet mødt af en mur af tavshed, manglende samarbejdsvilje og ufuldstændige oplysninger fra EU's medlemsstater.
Flere af dem, vi har inviteret, er simpelthen ikke mødt op.
Det er højst beklageligt«.
Det må da være en kritik, som ligesom også må gøre en smule indtryk på fru Pia ChristmasMøller.
Så hvad er fru Pia Christmas-Møllers kommentar til, at Gitte Seeberg siger det her?
Bjarne Laustsen (S), 2007-02-01:
Nu som dengang er der folk, der tror, at alverdens problemer kun kan løses med militær magt, og jo mere magt og isenkram des bedre.
Men det, der bl.a. også var lagt op til, var jo, at man havde en dialog med modparten.
Det er jo også meget vigtigt i forhold til nogle af de krige, fTTM050.fm
Page 3741
Tuesday, May 29, 2007 1:23 PM
man har bevæget sig ud i, hvor det måske havde været klogere, at man havde snakket lidt længere tid og lyttet til nogle flere forstandige folk, end bare fuldstændig koldt og kynisk at lægge sig op ad Bush i forbindelse med Irakkrigen.
Dialog er en god ting.
For hvor mange raketter var det, man ønskede at stille op i 1980'erne med Venstres stemmer, hvor man syntes, det var godt, at man kunne fortsætte den oprustning?
Det var sådan set det, det handlede om i 1980'erne.
Derfor synes jeg sådan set, at de ting, mit parti foretog sig på det tidspunkt, slet ikke var så tossede.
Pia Christmas-Møller (KF), 2007-02-01:
Der kan være mange ting, der kan være sjove at få at vide og få undersøgt.
Hvis vi nu prøver bare for et øjeblik at lege en lille smule med på den her oppositionsleg, hvad er det så, man helt konkret forestiller sig, når et fly flyver hen over et lands luftrum?
Hvordan skal vi undersøge, hvad der foregår oppe i det fly?
Skal vi tvinge dem ned?
Skal vi sætte vores F-16-jagere op og tvinge flyet ned, så vi kan tjekke, hvad der foregår indeni?
Eller skal vi skrive breve, og hvor skal vi sende de breve hen?
Hvem sidder som pilot, hvem er ansvarlig?
Det er bare for at starte et sted.
Jeg er nødt til at sige, at det, man kommer med her, er så uigennemtænkt.
Jo, men med hvilket afsæt og på hvilken måde, hvordan skal det helt praktisk foregå?
Bare giv et par stikord til det.
Nu skal jeg respektere taletiden.
Høgni Hoydal (T), 2007-02-01:
Jeg vil slet ikke gøre mig klog på de konkrete, tekniske muligheder i en undersøgelse, det er jo fuldstændig uden for Folketingets mandat.
Det, vi debatterer her, er, om der er behov for en undersøgelse, om der foreligger konkrete ting, så man kan sige, at det her indikerer, at der er behov for en undersøgelse.
Det synes jeg der er masser af beviser på.
Endog også den amerikanske præsident har sagt, at der er noget at komme efter.
Så når fru Pia Christmas-Møller prøver med den tekniske knockout og siger, at der ikke er noget at komme efter, forekommer der mig, at fru Pia ChristmasMøller sætter sig til dommer, før undersøgelsen er påbegyndt.
Så jeg kunne spørge, som jeg spurgte justitsministeren: Mener fru Pia Christmas-Møller, at de her piloter, hun omtaler, har fået instruktioner om at undgå færøsk, grønlandsk og dansk luftrum, når de nu flyver med de her fanger?
Hvordan kan de gøre det?
Det må være en meget, meget stor omvej, hvis de fly i de konkrete sager, vi kender fra andre lande, fløj uden om færøsk, grønlandsk og dansk luftrum.
Vil det ikke være nok til bare at sige: Lad os da få det undersøgt og få sagen uddebatteret?
Pia Christmas-Møller (KF), 2007-02-01:
Jeg kan godt forstå, hr. Høgni Hoydal overhovedet ikke vil komme ind på, hvordan det her praktisk kunne lade sig gøre, for så ville man jo få udstillet, hvad det er for et blålys, vi står og debatterer her.
Sagen er jo, at der ikke er noget konkret at gå efter med hensyn til Danmark.
Jeg har ikke sagt, der ikke er noget at komme efter.
Det udtryk har jeg slet ikke brugt.
Det er hr. Høgni Hoydals eget.
Jeg har bare sagt: Hvor er den konkrete mistanke?
Hvor er de konkrete personer?
På hvilket juridisk grundlag skal vi føre en sag eller føre en undersøgelse inden for retlige rammer?
Jeg kan ikke få øje på det, og hr. Høgni Hoydal vil jo altså heller ikke give mig bare en lille strømpil på, i hvilken retning tankerne går.
fTTM050.fm Page 3746
Tuesday, May 29, 2007 1:23 PM Så det er et slag i luften, som oppositionen har præsenteret os for her i dag.
Morten Østergaard (RV), 2007-02-01:
Det er i hvert fald et røgslør, som fru Pia Christmas-Møller er godt i gang med at prøve at sprede over debatten med en voldsom talestrøm.
Fru Pia Christmas-Møller sidder jo i Europarådets Parlamentariske Forsamling og ikke bare dér, men også i det legal affairs-udvalg, som har stået for undersøgelsen, og jeg vil bare spørge: Er det fru Pia Christmas-Møllers opfattelse, at både Europarådet og Europa-Parlamentet har spildt deres tid med at interessere sig for den her sag, alle de ting, der har været fremme fra forskellige sider, alle de undersøgelser, der er i gang i andre lande?
Jeg vil bare gerne have et svar på det, for man får det indtryk, når man i dag hører fru Pia Christmas-Møller, at Det Konservative Folkeparti ikke kunne være mere ligeglad med, hvad CIA foretager sig rundtomkring i Europa.
Det er derfor, jeg spørger: Var det også spild af tid, at Europarådet, hvor fru Pia Christmas-Møller selv sidder, endda i det udvalg, hvor fru Pia Christmas-Møller selv sidder, og Europa-Parlamentet har beskæftiget sig med den her sag og bragt de her sager til torvs?
Erling Bonnesen (V), 2007-02-01:
Jamen det, jeg prøver at give et signal om, er, at man altid skal være åben over for, kan man sige, at nyvurdere tingene på basis af de indhøstede resultater og erfaringer, som foreligger.
Men indtil videre ligger der jo ikke dokumentation for, at der er en bredt funderet vurdering af, at man i alle situationer får mest muligt for pengene, men lad os få set på det, sådan at vi får et kvalificeret beslutningsgrundlag.
Rune Lund (EL), 2007-02-01:
Det har jeg ikke regnet på.
Der er jo mange forskellige fly, der bliver brugt her.
Men det ville virke meget mærkeligt, hvis ikke der har været en overflyvning af enten dansk, grønlandsk eller færøsk territorium.
Jeg ved ikke, hvilken rute man så ellers skulle have brugt, eller hvilke fiksfakserier eller hvilken zigzagrute man ellers skulle tage.
Så det ville være meget naturligt.
Men det, som er vigtigt, er sådan set ikke, hvad jeg tror, eller hvad jeg opfatter som naturligt.
Det vigtige er, at vi egentlig får det undersøgt, for det er nogle meget alvorlige anklager, og det er nogle meget alvorlige emner.
Derfor bør vi lave en undersøgelse, så vi kan få bekræftet, om det er sket eller ikke sket.
Afstemning
Høgni Hoydal (T), 2007-02-01:
Jeg skal blot kvittere hr. Rune Lund for en meget velopbygget tale og en meget klar dokumentation af behovet for undersøgelsen, og jeg vil gerne stille et lidt retorisk spørgsmål.
Med det indgående kendskab, som hr. Rune Lund har, og det, han har været med til at afdække her, har han så prøvet at sætte sig ned og se på en globus eller et verdenskort?
Kuupik Kleist (IA), 2007-02-01:
Jeg har også med nogen undren lyttet til regeringspartiernes meget aggressive og usædvanlig brutale afvisning af det her beslutningsforslag.
Det er en sag, som siden 2004 har haft stor international og europæisk bevågenhed, og det er jo ikke for sjov, at oppositionen i Folketinget har fremsat forslaget.
Der er en oprigtig interesse for at få afdækket, om internationale konventioner er blevet overtrådt, og om det er foregået i de territorier, som Danmark besidder.
Som det allerede er blevet sagt, er det jo et territorium med en udstrækning, som gør, at det er temmelig svært at undgå det, især hvis man flyver.
Sagens alvor illustreres vel også af, at der i perioden er blevet stillet over 200 spørgsmål til regeringen, både konkrete spørgsmål, spørgsmål om procedurer og spørgsmål om, hvorvidt regeringen havde tænkt sig at gøre noget ved det.
Regeringen har selvfølgelig skullet svare på de her spørgsmål, men det har virket, som om, at hver gang der kom et svar fra regeringen, havde oppositionen grund til at stille ti spørgsmål mere for hvert ikkesvar, der blev afleveret.
Noget af det mest bemærkelsesværdige ved den her sag har været selve forløbet.
Påstande er blevet afvist brutalt fra regeringens side, indtil de tidspunkter, hvor der fra den amerikanske regerings side har været luftet synspunkter om, at der måske var noget om det alligevel.
Så er der kommet lidt skred i sagen, indtil en anden amerikansk minister eller præsident har været på banen, og så var der pludselig ikke noget om sagen alligevel.
Der har været draget paralleller til andre sager og andre bemærkelsesværdige epoker i dansk politik under den her debat.
Jeg synes også, at jeg får mindelser om andre sagers forløb under denne debat og vil bare nævne ThulesafTTM050.fm Page 3751 Tuesday, May 29, 2007 1:23 PM gerne, som foregik nøjagtig på samme måde.
Man afviser og afviser, indtil der er nogle andre, der fremlægger beviser for, at der vitterlig er foregået ulovligheder.
Sagens alvor for Grønland illustreres jo også af, at det grønlandske landsstyre har rettet en henvendelse til den danske regering og udbedt sig forklaringer på, hvad regeringen har gjort i sagen; udbedt sig stort set de samme svar, som oppositionen i dag har bedt om.
Helt konkret er der jo i Danmark foregået en politiundersøgelse foretaget af PET af de fly, der har været på forskellige internationale lister.
Der, hvor der ikke er foregået undersøgelser, er i Grønland, men det fremgår af en lang række internationalt dokumenterede lister, at der faktisk har landet 34 CIA-fly i Grønland i den her periode, og at der konkret har været påvist over 90 overflyvninger af Grønlands luftterritorium.
Hvorfor er de ikke blevet undersøgt?
Hvad er årsagen til, at de ikke er blevet undersøgt?
Har regeringen tænkt sig alligevel at medtage de helt konkret påviste landinger i grønlandske lufthavne, altså 34 stykker CIA-fly, som også er blevet fotograferet?
Billederne viser selvfølgelig, at de fly, der er landet, overhovedet ingen kendingsmærker har.
Der står ikke et bogstav eller et eneste tal på de her fly.
Så jeg står selvsagt bag beslutningsforslaget, fordi det er dybt relevant.
Birthe Rønn Hornbech (V), 2007-02-01:
Vi vil ikke have nogen undersøgelseskommission.
Men vi har altså en vældig mistanke – vi prøver bare at bore her og får mistanken bekræftet, og det er såmænd rigeligt – nemlig at i hvert fald hr. Bjarne Laustsen sådan set er i færd med at fremmane den kolde krig og Socialdemokratiets opførsel under fodnoteperioden.
Socialdemokratiet er altså parat til igen sikkerhedspolitisk at binde sig til gamle DKP'ere, der blev finansieret af KGB.
Steen Gade (SF), 2007-02-01:
Nej, det gør der ikke.
Det er ikke nogen hemmelighed.
Det har været klart hele tiden, at der ikke står noget om Danmark.
Der er derimod nogle anbefalinger til alle lande i Europa eller i hvert fald til de lande, der er medlem af EU.
Det er jo det, vi forholder os til.
Jeg forstår slet ikke, at fru Birthe Rønn Hornbech overhovedet kan forestille sig, at den danske regering ikke af egen drift ville have lavet en undersøgelse, hvis der havde stået noget om Danmark, og hvis det var så sandsynliggjort, som fru Birthe Rønn Hornbech mener.
Så meget godt tror jeg faktisk om den danske regering, at den ville have lavet undersøgelsen, hvis det var sådan, at der stod noget om Danmark.
Birthe Rønn Hornbech (V), 2007-02-01:
Jeg synes, at man i løbet af dagen bliver mere og mere oprørt over den måde, der sker en mistænkeliggørelse på.
Nu skal udenrigsministeren altså bebrejdes, at han ærligt har sagt, at der ikke kan udelukkes noget.
Hr. Steen Gade kan jo heller ikke udelukke, at der er flere i SF's folketingsgruppe, der har begået overlagt drab.
Det er sådan, det er, og det er sådan, man opererer, og det er sådan, man argumenterer i SF – velbekomme.
Så bliver man ved med at tale om en ny situation.
Det er jo det, der er tale om.
Og når man så står og læser op fra det ene og fra det andet, hvorfor læser man så ikke det op, der står præcis om Danmark?
Det gør man ikke, fordi der ikke står noget om Danmark.
Pia Christmas-Møller (KF), 2007-02-01:
Hr. Østergaard har i dag haft en meget dårlig hørelse.
Jeg forholdt mig meget specifikt til de her ting i mit hovedindlæg, og jeg vil gerne gentage, at de forslag til fremadrettede virkemidler, som man lægger op til i beslutningsforslaget på grundlag af bl.a. Amnestys anbefalinger, er der set med vore øjne ikke meget perspektiv i af en lang række grunde, bl.a. fordi det vil forudsætte et kæmpe kontrolapparat, som man har svært ved at se for sig i praksis.
Det var punkt 1.
Punkt 2: Det vil også implicere, at man skulle i gang med ændringer af en lang række internationale, meget komplekse aftaler og forhold.
Det er ikke noget, man bare kan regulere ad national lovgivningsvej.
Det har man ikke engang gjort sig nogen tanker om blandt forslagsstillerne.
Derfor er det et utrolig dårligt gennemarbejdet fTTM050.fm Page 3747
Det er uigennemtænkt, og hvis man overhovedet skulle forestille sig, at det her blev vedtaget, så ville administrationen, der skulle omsætte det til konkrete paragraffer, virkelig være på spanden.
Morten Østergaard (RV), 2007-02-01:
Jeg er glad for, at vi fik debatten tilbage på sporet og fru Pia Christmas-Møller erkendte, at det her er en meget alvorlig sag og der bestemt er masser af materie i den.
Vi har tidligere hørt udenrigsministeren sige, at det ikke kan udelukkes, at det er foregået i Danmark.
Det var de ord, der faldt, og det er så det, man må tage til efterretning.
Vil man så gøre noget for at sandsynliggøre, at det ikke har fundet sted?
Det vil man så ikke.
Det har vi udenrigsministerens ord for.
Derfor vil jeg også bare spørge: Når det så er, at Europarådet ikke har spildt sin tid og Europarådets generalsekretær har sagt, at der faktisk ikke er nogen lande i Europa, der har de tilstrækkelige lovgivningsmæssige midler til at kontrollere, hvad udenlandske efterretningstjenester laver, er der så ikke en rimelighed i den del af forslaget, fru Pia Christmas-Møller ikke har kigget så meget på, og som – med de anbefalinger, der f.eks. er fra Amnesty – går ud på at prøve at tilvejebringe en mulighed for, at vi i hvert fald fremadrettet kan komme i en situation, hvor vi med rimelighed kan udelukke, at noget sådant foregår på dansk territorium?
Pia Christmas-Møller (KF), 2007-02-01:
Nej, det er ikke spild af tid, og jeg må sige, at jeg er meget enig med justitsministeren, der tidligere i dag sådan undrede sig lidt over, om det mon var akustikken, der er årsag til, at man har så vanskeligt ved at forstå ellers ret klare budskaber.
I Det Konservative Folkeparti ser vi faktisk alvorligt på krænkelser af den her karakter, på, at mennesker bliver tilbageholdt uden at få mulighed for at blive sat for en dommer og måske oven i købet udsættes for tortur.
Den slags påstande er jo grove, og hvis der på mindste måde er en mulighed for at efterprøve det, så skal det selvfølgelig efterforskes.
Der har i visse europæiske lande været nogle konkrete sager, som har givet anledning til, at man retsligt har undersøgt nogle forhold, og det bakker vi da selvfølgelig fuldstændig naturligt op om.
Var der det samme i Danmark, altså konkrete spor, konkrete mistanker om den slags alvorlige forbrydelser, så skulle vores retssystem selvfølgelig iværksættes.
Det kan der ikke være to meninger om.
Bjarne Laustsen (S), 2007-02-01:
Jeg tager ikke afstand fra mit partis gøren og laden i 1980'erne.
Jeg tror, mange af de beslutninger medvirkede til den lykkelige udgang, vi fik på den kolde krig osv., men jeg har jo noteret mig, at både fru Pia Christmas-Møller og hr. Søren Espersen og nu også fru Birthe Rønn Hornbech fortæller om alle mulige andre ting.
Ja, jeg har jo hørt ordførertalerne.
De handlede jo ikke om det her forslag.
Jeg synes jo, det ville have klædt fru Birthe Rønn Hornbech at tage afstand fra det, ligesom udenrigsministeren gjorde, og f.eks. sige, at vi tager afstand fra tortur og fra, at man opretter fængsler andre steder og flyver folk dertil, at man bruger europæisk luftterritorium og landingspladser til at fragte folk, eventuelt til tortur.
Vi vil bare gerne have det undersøgt.
Birthe Rønn Hornbech (V), 2007-02-01:
Jamen det er jo i sig selv interessant, at hr. Bjarne Laustsen er på vild flugt fra sit eget forslag, som jo er fremsat af de fremmeste personer, f.eks. hr. Mogens Lykketoft.
Jeg kan godt forstå, at man hellere vil sige noget om Dansk Folkeparti end om sit eget forslag, men det er jo altså bl.a. Socialdemokraterne, der står som forslagsstillere i dag, og som man skulle tro med næb og kløer ville forsvare deres eget forslag.
Det er der så ikke tale om.
Men det, der bekymrer mig mest, er dog, at hr. Bjarne Laustsen ikke ville besvare fru Pia Christmas-Møllers spørgsmål meget klart, men bare henviste til, at hr. Henrik Sass Larsen ikke havde nogen betydning i 1980'erne.
Altså, der er tale om et klart udsagn, hvor hr. Henrik Sass Larsen i nyere tid tager afstand fra, at han var fredsaktivist, og hvor han siger, at han finder, at det i 1980'erne var brandhamrende naivt.
Det var såmænd bare det, der blev spurgt om, altså om hr. Bjarne Laustsen kan være enig i det udsagn, hr. Henrik Sass Larsen er kommet med om, at det var brandhamrende naivt dengang, og at hr. Sass Larsen altså tager afstand fra den tid.
Kan hr. Bjarne Laustsen også gøre det med hensyn til Socialdemokratiets opførsel dengang?
Bjarne Laustsen (S), 2007-02-01:
Jeg betragter alle folketingsmedlemmer som ligeværdige og som lige gode til at fremlægge et forslag som ordfører.
Det gør hr. Søren Espersen ikke.
Jeg synes simpelt hen, det er for ringe, at Dansk Folkepartis ordfører i dag står og taler nedværdigende om folk.
Vi vil gerne have en kommission.
Det er åbent og ærligt.
Der foregår hver dag hundredvis af den slags ting her i Folketinget – heldigvis – hvor det nogle gange er regeringspartierne, der går sammen om et forslag og får støtte fra f.eks. Dansk Folkeparti eller andre partier, hvis der er lavet en aftale om det, men det sker da lige så tit, at oppositionen, også med de nordatlantiske mandater, går sammen og siger, at man gerne vil opnå et eller andet resultat af en given forhandling her i Folketinget.
Det er ikke unormalt, vil jeg sige til hr. Søren Espersen.
Birthe Rønn Hornbech (V), 2007-02-01:
Hvis jeg nu skulle tage hr. Steen Gades citat – går jeg ud fra det er – for gode varer, så siger hr. Steen Gade om Europarådet, at de forlanger undersøgelser, må jeg forstå, bare ud af den blå luft.
Det er jo en grov beskyldning over for Europarådet.
Jeg synes, udenrigsministeren svarede helt klart på det spørgsmål.
Det kan jeg helt tilslutte mig.